২০০৮ সাল। সারাদেশে রাজনীতিবিদ, ব্যবসায়ী সবাইকে দৌড়ের উপর রেখেছে ফখরুদ্দিন-মইনুদ্দিন সরকার। ঠিক সে সময়ে খলিলের আঁকা একটি কার্টুনে দেখানো হয়েছে, সামনের সিটে চালকের আসনে তত্ত্বাবধায়ক সরকারের সাবেক প্রধান উপদেষ্টা ড. ফখরুদ্দিন আহমদ। পেছনে অন্য একজন গাড়ির স্টিয়ারিং ঘুরাচ্ছেন। সেনা সমর্থিত সেই সরকারের সময়ে বিভিন্ন পত্রিকার মন্তব্য প্রতিবেদনে ও টেলিভিশনের টকশোর আলোচনায়ও উঠে আসে তার কার্টুন।